2011.gada Rīkojums Nr.

Rīgā (prot. Nr. .§)

**Par pasākumiem, kas veicami, lai nodrošinātu informācijas aktualizāciju**

**ministriju un citu centrālo valsts iestāžu funkciju datubāzē**

1. Noteikt ministriju un citu centrālo valsts iestāžu funkciju sarakstu (pielikums).

2. Ministrijām un citām centrālajām valsts iestādēm mēneša laikā aktualizēt informāciju ministriju un citu centrālo valsts iestāžufunkciju datubāzē internetā (turpmāk – funkciju datubāze) sadalījumā pa funkcijām atbilstoši likumam "Grozījumi likumā "Par valsts budžetu 2011.gadam"" un šā rīkojuma pielikumam.

3. Ministrijām un citām centrālajām valsts iestādēm mēneša laikā atbilstoši Ministru kabineta 2011.gada 28.marta protokollēmumam (prot. Nr.19 2.§) "Par valsts budžeta bāzes izdevumiem 2012.–2014.gadam" ievadīt funkciju datubāzē plānotos valsts budžeta bāzes izdevumus 2012.–2014.gadam sadalījumā pa funkcijām.

4. Valsts kancelejai funkciju datubāzē publicēt:

4.1. funkciju aprakstīšanas, analīzes un funkciju uzskaites kartītes apraksta vadlīnijas, kurām ir ieteikumu raksturs;

4.2. citu informāciju, kas nepieciešama, lai informētu sabiedrību par valsts pārvaldes iestāžu funkcijām un izdevumiem to īstenošanai.

5. Valsts kancelejai sadarbībā ar Finanšu ministriju un citām centrālajām valsts iestādēm nodrošināt ministriju un citu centrālo valsts iestāžu atbildīgajiem darbiniekiem pieeju funkciju datubāzei un konsultatīvu atbalstu.

6. Finanšu ministrijai nodrošināt ievadītās informācijas pēcpārbaudi (par tās atbilstību likumam par kārtējā gada valsts budžetu).

7. Valsts kancelejai nodrošināt informācijas publisku pieejamību, kā arī, ja nepieciešams, organizēt funkciju un funkciju aprakstīšanas, analīzes un funkciju uzskaites kartītes apraksta vadlīniju precizēšanu atbilstoši strukturālajām reformām.

8. Ministrijām un citām centrālajām valsts iestādēm mēneša laikā pēc likuma par valsts budžetu kārtējam gadam izsludināšanas, grozījumu likumā par valsts budžetu kārtējam gadam izsludināšanas vai valsts pamatbudžeta bāzes izdevumu attiecīgajam gadam apstiprināšanas izdarīt attiecīgas izmaiņas funkciju datubāzē.

9. Pēc vienotā valsts un pašvaldību pakalpojumu portāla [www.latvija.lv](http://www.latvija.lv/) publisko pakalpojumu kataloga (turpmāk – katalogs) pilnveidošanas Valsts kancelejai nodrošināt funkciju automatizētu sasaisti ar katalogā norādītajiem pakalpojumiem.

Ministru prezidents V.Dombrovskis

Finanšu ministrs  A.Vilks

Iesniedzējs:

Ministru prezidents V.Dombrovskis

Vizē:

Valsts kancelejas direktore E.Dreimane

03.08.2011.

300

Stūris 67082933

valerijs.sturis@mk.gov.lv